George Fox

George Fox (født juli-august 1624,Fox i Nickalls, s. 1: «I was born in the month called July in the year 1624». død 23. januar 1692)Gordon, Alexander (1889): "Fox, George (1624-1691), Dictionary of National Biography. Bind 20; s. 117–122. var en engelsk dissenter (medlem av kristent samfunn utenfor den engelske statskirken)«dissenter», NAOB som var en av grunnleggerne av Religious Society of Friends (Vennenes samfunn), bedre kjent som kvekere. Som sønn av en vever fra Leicestershire levde han i tider med sosial omveltning og krig. Han gjorde opprør mot de religiøse og politiske myndighetene ved å foreslå en uvanlig, kompromissløs tilnærming til den kristne troen. Han reiste over hele Storbritannia som en dissenterende predikant, utførte hundrevis av helbredelser og ble ofte forfulgt av de misbilligende myndighetene.George Fox’s ’Book of Miracles’. Quakers Uniting in Publications. 2000.

I 1669 giftet han seg med Margaret Fell, enke etter en velstående støttespiller, Thomas Fell; hun var en ledende kveker. Hans tjeneste utvidet seg, og han foretok reiser til Nord-Amerika og Nederlandene. Han ble arrestert og fengslet en rekke ganger for sin tro. Han tilbrakte sitt siste tiår med å jobbe i London for å organisere den voksende kvekerbevegelsen. Til tross for pågående forakt fra noen anglikanere og puritanere, ble han sett på med respekt av kvekerkonvertitten William Penn og Lord Protector, Oliver Cromwell.

 Arv 
Fox hadde en enorm innflytelse på kvekersamfunnet, og hans tro har i stor grad blitt videreført. Kanskje hans viktigste prestasjon, bortsett fra hans dominerende innflytelse i den tidlige bevegelsen, var hans lederskap i å overvinne de to utfordringene med statlige påfølgende tiltaler etter restaurasjonen i England og interne konflikter som truet dens stabilitet i samme periode. Ikke alle hans trosoppfatninger var velkomne for alle kvekere: hans puritanske motstand mot kunstFox i Nickalls, s. 37–38. og avvisning av teologiske studier forhindret utviklingen av disse praksisene blant kvekere i en periode. George Fox-rommet på Friends House i London er oppkalt etter ham.Meeting Rooms, Friends House.

Den amerikanske poeten Walt Whitman, som ble oppdratt av foreldre inspirert av kvekerprinsipper, skrev senere: «George Fox står også for noe – en tanke – tanken som våkner i stille timer – kanskje den dypeste, mest evige tanken som ligger latent i menneskesjelen. Dette er tanken om Gud, blandet sammen med tankene om moralsk rett og identitetens udødelighet. Stor, stor er denne tanken – ja, større enn alt annet.» Whitman, Walt (1892): «Essay in November», Prose Works. Philadelphia: David McKay

George Fox minnes i den engelske kirke med en markering den 13. januar. «The Calendar», The Church of England

 Referanser 

 Litteratur 
 Nickalls, John L., red. (1952): The Journal of George Fox. Cambridge University Press. (Opptrykt av Philadelphia Yearly Meeting; ISBN 0-941308-05-7)
 Ross, Hugh McGregor, red. (2008): George Fox: A Christian Mystic. Cathair na Mart: Evertype. ISBN 1-904808-17-4

 Eksterne lenker 


Kategori:Predikanter i Vennenes Samfunn
Kategori:Protestantiske mystikere
Kategori:Stiftere av kristne trosretninger
Kategori:Personer fra Leicester